
	ประกาศองค์การบริหารส่วนตำบลบ่อน้ำร้อน

	เรื่อง  สอบราคาจ้างโครงการก่อสร้างถนนคอนกรีตเสริมเหล็กสายท่าด่าน หมู่ที่ ๑ บ้านนาบ่อ 
ตำบลบ่อน้ำร้อน อำเภอกันตัง จังหวัดตรัง

	 

	             องค์การบริหารส่วนตำบลบ่อน้ำร้อนมีความประสงค์จะ สอบราคาจ้างโครงการก่อสร้างถนนคอนกรีตเสริมเหล็กสายท่าด่าน หมู่ที่ ๑ บ้านนาบ่อ ตำบลบ่อน้ำร้อน อำเภอกันตัง จังหวัดตรัง (รายละเอียดตามแบบแปลน อบต.บ่อน้ำร้อน) ราคากลางของงานก่อสร้างในการสอบราคาครั้งนี้เป็นเงินทั้งสิ้น ๕๙๑,๖๐๐.๐๐ บาท (ห้าแสนเก้าหมื่นหนึ่งพันหกร้อยบาทถ้วน)

	                 ผู้มีสิทธิเสนอราคาจะต้องมีคุณสมบัติ ดังต่อไปนี้

	                    ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกันในวงเงินไม่น้อยกว่า๒๓๖,๖๔๐.๐๐ บาท
                     ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                     ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                     ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล
บ่อน้ำร้อน ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	              ๕. บุคคลหรือนิติบุคคลที่เข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
              ๖. บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-GP) ต้องลงทะเบียนในระบบ e-GP
              ๗. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งไม่เกินสามหมื่นบาท คู่สัญญาอาจจ่ายเป็นเงินสดก็ได้

                      กำหนดดูสถานที่ก่อสร้างในวันที่ ๙ ธันวาคม ๒๕๕๘ ตั้งแต่เวลา ๑๐.๐๐ น. ถึงเวลา ๑๑.๐๐ น. ณ ถนนสายท่าด่าน หมู่ที่ ๑ บ้านนาบ่อ ตำบลบ่อน้ำร้อน อำเภอกันตัง จังหวัดตรัง และกำหนดรับฟังคำชี้แจงรายละเอียดเพิ่มเติมในวันที่ ๙ ธันวาคม ๒๕๕๘ ตั้งแต่เวลา ๑๓.๐๐ น. เป็นต้นไป


	                  กำหนดยื่นซองสอบราคา ในวันที่ ๔ ธันวาคม ๒๕๕๘ ถึงวันที่ ๒๓ ธันวาคม ๒๕๕๘ ตั้งแต่เวลา ๐๘.๓๐ น.ถึงเวลา ๑๖.๓๐ น. โดยวันที่ ๔ ธันวาคม ๒๕๕๘ ถึงวันที่ ๒๒ ธันวาคม ๒๕๕๘ ยื่นซอง ณ กองคลัง องค์การบริหารส่วนตำบลบ่อน้ำร้อน อำเภอกันตัง จังหวัดตรัง และในวันที่ ๒๓ ธันวาคม ๒๕๕๘ ยื่นซอง ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ สำนักงานส่งเสริมการปกครองท้องถิ่นอำเภอกันตัง (หลังที่ว่าการอำเภอกันตัง) และกำหนดเปิดซองใบเสนอราคาในวันที่ ๒๔ ธันวาคม ๒๕๕๘ตั้งแต่เวลา ๑๐.๐๐ น. เป็นต้นไป


	                        ผู้สนใจติดต่อขอซื้อเอกสารสอบราคาจ้างในราคาชุดละ 1,0๐๐ บาท (หนึ่งพันบาทถ้วน) ได้ที่ กองคลัง (ฝ่ายงานพัสดุ) องค์การบริหารส่วนตำบลบ่อน้ำร้อน ในวันที่ ๔ ธันวาคม ๒๕๕๘  ถึงวันที่ ๒๒ ธันวาคม ๒๕๕๘ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.bornamron.go.th หรือสอบถามทางโทรศัพท์หมายเลข ๐๗๕ - ๒๙๒๐๐๐ ในวันและเวลาราชการ

	  

	ประกาศ  ณ  วันที่  ๔  ธันวาคม  พ.ศ. ๒๕๕๘


	(นายธำรง   นนทแก้ว) 

